 1 Ndị Eze 10  Eze nwaanyị Shiba nọ na-anụ akụkọ banyere Sọlọmọn nihe metụtara aha Jehova. O wee jiri ajụjụ ndị na-agbagwoju anya bịa ịnwale ya.Nikpeazụ, ọ bịarutere Jeruselem ya na oké ìgwè mmadụ so ya, kamel ndị bu mmanụ bọlsọm na ọlaedo dị nnọọ ukwuu na nkume ndị dị oké ọnụ ahịa; o wee bịakwute Sọlọmọn malite ịgwa ya ihe niile dị ya nobi.Sọlọmọn wee zaa ya ihe niile ọ jụrụ ya. Ọ dịghị ihe ọ bụla siiri eze ike ịza nwaanyị ahụ.Mgbe eze nwaanyị Shiba hụrụ amamihe niile nke Sọlọmọn na ụlọ o wuru,na ihe oriri na-adị na tebụl ya na otú ndị na-ejere ya ozi si anọdụ ala na otú ndị na-ejere ya ozi noge nri si eje ozi na ejiji ha na ihe ọṅụṅụ ya na àjà nsure ọkụ ọ na-achụ mgbe niile nụlọ Jehova, o riri ya ọnụ.O wee sị eze: Ihe m nọ nala m nụ banyere gị nakwa banyere amamihe gị bụ eziokwu.Ekwetaghị m ihe e kwuru ruo mgbe m bịara ka m jiri anya m hụ; ma, lee! a gwarughị m ọkara ya. Amamihe na ịba ụba gị akarịwo ihe a na-anụ bụ nke m nụkwara.Obi ụtọ na-adịrị ndị gị; obi ụtọ na-adịrị ndị a na-ejere gị ozi bụ ndị na-eguzo nihu gị mgbe niile, na-ege ntị namamihe gị!Ka Jehova bụ Chineke gị bụrụ onye a gọziri agọzi, bụ onye nwere mmasị nebe ị nọ site nime ka ị nọkwasị nocheeze Izrel; nihi na Jehova hụrụ Izrel nanya ruo mgbe a na-akaghị aka, nke mere na ọ họpụtara gị ịbụ eze ka ị na-ekpe ikpe ziri ezi ma na-eme ezi omume.O wee nye eze ọlaedo dị otu narị talent na iri abụọ na mmanụ bọlsọm dị nnọọ ukwuu na nkume dị oké ọnụ ahịa. Ọ dịkwaghị mgbe ọzọ e butere mmanụ bọlsọm dị ukwuu ka nke ahụ eze nwaanyị Shiba buteere Eze Sọlọmọn.Ọtụtụ ụgbọ mmiri Haịram ndị si Ofa bute ọlaedo sikwa Ofa bute osisi algọm nebe ọ dị ukwuu nakwa nkume ndị dị oké ọnụ ahịa.Eze wee jiri osisi algọm ndị ahụ rụọ obere idé nke ụlọ Jehova na nke ụlọ eze, jirikwa ha rụọ une na ụbọ akwara maka ndị na-abụ abụ. E butetụbeghị osisi algọm ndị há otú a, a hụbeghịkwa ndị há otú a ruo taa.Eze Sọlọmọn nyekwara eze nwaanyị Shiba ihe niile masịrị ya bụ ndị ọ rịọrọ ya, nagụnyeghị ihe Eze Sọlọmọn ji mmesapụ aka nye ya. E mesịa, ọ tụgharịrị wee laa nala ya, ya na ndị na-ejere ya ozi.Ọlaedo a na-ebutere Sọlọmọn notu afọ dị narị talent ọlaedo isii na iri isii na isii nịdị arọ,nagụnyeghị ihe ndị na-agba ahịa na-eweta na uru si naka ndị ahịa na ndị eze niile nke ndị Arab na ndị gọvanọ nala ahụ.Eze Sọlọmọn wee jiri ọlaedo a gwara agwa rụọ narị nnukwu ọta abụọ o ji narị shekel ọlaedo isii machie nnukwu ọta nke ọ bụla,jirikwa ọlaedo a gwara agwa rụọ narị obere ọta atọ o ji maịna ọlaedo atọ machie obere ọta nke ọ bụla. Eze wee debe ha nỤlọ Oké Ọhịa Lebanọn.Eze jikwa ọdụ rụọ otu nnukwu ocheeze ma were ọlaedo a nụchara anụcha machie ya.Ebe e si arịgo ocheeze ahụ nwere nzọụkwụ isii, ocheeze ahụ nwekwara ihe mkpuchi dị gburugburu nazụ ya, ebe a na-anọdụ ọdụ nwekwara ebe a na-atụkwasị aka nakụkụ ya abụọ, ọdụm abụọ guzokwa nakụkụ ebe ndị ahụ a na-atụkwasị aka.Ọdụm iri na abụọ guzokwa nelu nzọụkwụ isii ahụ, nakụkụ ya abụọ. Ọ dịghị alaeze ọzọ rụrụ nke dị ka ya.E ji ọlaedo mee arịa niile Eze Sọlọmọn ji aṅụ ihe ọṅụṅụ, e jikwa ọlaedo a na-agwaghị agwa mee arịa niile dị nỤlọ Oké Ọhịa Lebanọn. Ọ dịghị ihe ọ bụla e ji ọlaọcha mee; a gụrụ ya dị ka ihe na-enweghị ihe ọ bụ ma ọlị nụbọchị Sọlọmọn.Nihi na eze nwere ọtụtụ ụgbọ mmiri Tashish na-agba nelu oké osimiri ya na ọtụtụ ụgbọ mmiri Haịram. Otu ugboro nafọ atọ, ọtụtụ ụgbọ mmiri Tashish na-ebu ọlaedo na ọlaọcha, ọdụ na adaka na ekwuru, alọta.Ya mere, Eze Sọlọmọn nwere akụnụba na amamihe karịa ndị eze niile ọzọ nọ nụwa.Ndị niile nọ nụwa na-achọkwa ịbịa nihu Sọlọmọn ka ha gee ntị namamihe ya, nke Chineke tinyere nobi ya.Kwa afọ, onye ọ bụla nime ha na-eweta onyinye, bụ ihe ndị e ji ọlaọcha mee na ihe ndị e ji ọlaedo mee na uwe na ihe agha na mmanụ bọlsọm, ịnyịnya na ịnyịnya ibu.Sọlọmọn wee na-enweta ụgbọ ịnyịnya na ịnyịnya agha; o wee nwee otu puku ụgbọ ịnyịnya na narị anọ nakwa puku ịnyịnya agha iri na abụọ. O wee debe ha nobodo dị iche iche a na-edebe ụgbọ ịnyịnya nakwa nebe dị eze nso na Jeruselem.Eze wee mee ka ọlaọcha dịrị ọtụtụ ka nkume na Jeruselem, o mekwara ka osisi sida dịrị ọtụtụ ka osisi sịkamọ ndị dị na Shefila.Sọlọmọn sikwa nIjipt na-azụbata ịnyịnya, ọ bụkwa ndị na-azụrụ eze ahịa na-azụbata ìgwè ịnyịnya ndị ahụ.A na-eji narị mkpụrụ ego ọlaọcha isii esi nIjipt azụbata otu ụgbọ ịnyịnya, a na-ejikwa otu narị mkpụrụ ego ọlaọcha na iri ise azụbata otu ịnyịnya; ọ bụkwa otú ahụ ka ndị eze niile nke ndị Het na ndị eze Siria si azụbata ha. Ọ bụ naka ndị eze a ka ha si azụbata ha. 